****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**SĒDES PROTOKOLS**

Daugavpilī

2020.gada 10.novembrī Nr.45

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 14:00

SĒDI ATKLĀJ plkst. 14:00

SĒDES DARBA KĀRTĪBA:

1. Par projektu Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 13 Domes deputāti – A.Broks, J.Dukšinskis, A.Gržibovskis,

A.Elksniņš, L.Jankovska, R.Joksts,

I.Kokina, V.Kononovs, N.Kožanova,

M.Lavrenovs, J.Lāčplēsis, I.Prelatovs,

H.Soldatjonoka

SĒDĒ NEPIEDALĀS - 2 Domes deputāts – R.Eigims – iemesls nav zināms,

A.Zdanovskis – iemesls nav zināms

SĒDĒ PIEDALĀS - pašvaldības administrācijas darbinieki:

S.Šņepste, M.Dimitrijeva, Ž.Kobzeva, J.Oļenovs, I.Saveļjeva,

A.Jemeļjanovs, I.Šalkovskis

- pašvaldības kapitālsabiedrību pārstāvji:

Oļesja Duškeviča – A/S “Daugavpils siltumtīkli” valdes locekle

SĒDI PROTOKOLĒ - Domes protokolu lietvedības pārzines p.i. I.Zraževska

**1.§ (554)**

**Par projektu Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu**

**V.Kononovs, A.Elksniņš, J.Lāčplēsis, A.Broks, I.Kokina, M.Dimitrijeva, J.Oļenovs, I.Prelatovs**

Sēdes vadītājs I.Prelatovs atklāj domes sēdi, ziņo par darba kārtības jautājumu un piedāvā izveidot komisiju, izvēlēties pa vienam kandidātam no katras partijas.

V.Kononovs jautā, ko darīt tiem deputātiem, kuri nav iesaistīti nevienā politiskā partijā?

I.Prelatovs atbild, ka trīs gadu laikā viņi varēja atrisināt šo problēmu, bet vajag iekļaut kandidātus, kuri nebija iesaistīti projektā.

V.Kononovs jautā, kādēļ lēmuma projektā tiek minēts tikai O.Dušķevičas uzvārds, un izsaka priekšlikumu izņemt O.Dušķevičas uzvārdu un vērtēt doto projektu kopš pirmsākumiem.

I.Prelatovs lūdz Juridiskajam departamentam izteikt lēmuma projekta pirmo punktu jaunajā redakcijā.

M.Dimitrijeva piedāvā izteikt pirmo punktu šādā redakcijā:

“Izvērtēt PAS “Daugavpils siltumtīkli” valdes rīcību projektā…”.

I.Prelatovs jautā, vai ir iebildumi par pārējiem punktiem?

J.Lāčplēsis uzskata, ka lietderīgi sākt strādāt ar līgumu ar to brīdi, kad tika sagatavots iepirkums un tika parakstīts līgums, līdz ar to noteikt kā līgums tika sagatavots un kā realizēts.

A.Elksniņš izsaka viedokli, ka komisijai vajag izvērtēt konkrēta projekta realizāciju no sākta gala, ņemot vērā to, ka pirmais atbildīgais par projekta realizāciju bija PAS “Daugavpils siltumtīkli” valdes loceklis, kuru 2018.gadā iepriekšējais Domes priekšsēdētājs atbrīvoja no ieņemama amata, sakarā ar projekta izgāšanas, un kāpēc tiek piedāvāts izskatīt tikai viena izpilddirektora rīcību, kad iepriekš arī bija izpilddirektori, kuri piedalījās lēmuma pieņemšanā par iepirkuma komisijas izveidi, un kāpēc lēmuma projektā tiek ierobežots vērtējums?

A.Broks izsaka priekšlikumu atbalstīt lēmuma projektu sagatavotā redakcijā un izvirza J.Lāčplēša kandidatūru.

V.Kononovs izsaka iebildumus par J.Lāčplēša kandidatūru.

A.Elksniņš ziņo par projekta svarīgākiem posmiem un izsaka priekšlikumus:

1. izslēgt no 1.punktā vārdu un uzvārdu O.Dušķeviča,
2. izteikt 2.punktu šādā redakcijā:

“Izveidot komisiju šādā sastāvā (turpmāk- Komisija):\_\_\_\_, kurai uzdot izvērtēt PAS “Daugavpils siltumtīkli” padomes, Domes kapitālturētāja un Domes rīcību projekta realizēšanas laikā”,

1. papildināt 3.punktu ar 3.4.apakšpunktu:

“3.4. Vai Domes izpilddirektores S.Šņepstes rīcība akcionāru sapulces kompetences ietvaros ir bijusi prettiesiska?”,

1. Precizēt datumus lēmuma projektā un nolikumā.

Debates (J.Lāčplēsis, V.Kononovs).

I.Kokina izsaka viedokli, ka šobrīd vajag atbildēt tām amatpersonām, kas šobrīd atrodas amatos, bet ja būs nepieciešams izvērtēt priekšvēsturi un komisija to izvērtēs, tāpēc vajag balsot par lēmuma projektu sagatavotā redakcijā.

Debates (A.Elksniņš, I.Kokina).

Sēdes vadītājs I.Prelatovs lūdz balsot par A.Broka un I.Kokinas priekšlikumu, atstāt un atbalstīt lēmuma projektu sagatavotā redakcijā.

L.Jankovska jautā, vai pašlaik deputāti balsos par lēmuma projektu un pēc tam runās par kandidātiem?

I.Prelatovs atbild, ka jā.

A.Elksniņš norāda, ka nevar atsevišķi balsot un vajag balsot par kopējo lēmuma projektu ar kandidātiem.

V.Kononovs norāda, ka priekšlikumu, par kuru vajag balsot.

L.Jankovska jautā, vai deputāti var balsot par lēmuma projektu bez kandidātiem?

M.Dimitrijeva atbild, ka vajag balsot kopā ar kandidātiem.

Sēdes vadītājs I.Prelatovs lūdz deputātus izvirzīt kandidātus.

I.Prelatovs izvirza L.Jankovskas kandidatūru no “Mūsu partija”.

A.Elksniņš izvirza V.Kononova kandidatūru no “Saskaņa”.

I.Prelatovs jautā, vai deputāti balsos atsevišķi par katru kandidātu, vai balsos par kopējo lēmuma projektu?

A.Elksniņš norāda, ka viņam bija četri priekšlikumi.

I.Prelatovs norāda, ka A.Brokam un I.Kokinai bija līdzīgs priekšlikums atstāt lēmuma projektu sagatavotā redakcijā un, jā deputāti to atbalstīs, tad citi priekšlikumi netiks skatīti.

A.Elksniņš norāda, ka pēc procedūras nevar neizskatīt un nenobalsot par citu deputātu priekšlikumiem.

M.Dimitrijeva precizē, ka vispirms vajag balsot par izteiktiem priekšlikumiem un, ja tie būs noraidīti vai pieņemti vajag balsot par lēmuma projektu kopumā ar grozījumiem vai bez tiem.

I.Prelatovs jautā, vai tiks skatīti citi priekšlikumi, ja vairākums deputātu nobalsos par priekšlikumu atstāt lēmuma projektu sagatavotā redakcijā?

V.Kononovs norāda, ka priekšlikumus vajag skatīt iesniegšanas secībā.

M.Dimitrijeva precizē, ka no sākuma vajag balsot par pirmajiem izteiktiem priekšlikumiem, līdz ar to A.Broka un I.Kokinas priekšlikums atbalstīt lēmuma projektu sākotnējā redakcijā nav priekšlikums pēc būtības, tas nav par grozījumiem un nemaina neko iesniegtā lēmuma projektā.

Sēdes vadītājs I.Prelatovs lūdz deputātus balsot par V.Kononova priekšlikumu svītrot no 1.punktā vārdu un uzvārdu O.Dušķeviča.

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 6 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis), ATTURAS – 2 (I.Prelatovs, H.Soldatjonoka), **Daugavpils pilsētas dome nolemj:**

Neatbalstīt priekšlikumu.

Sēdes vadītājs I.Prelatovs lūdz deputātus balsot par A.Broka priekšlikumu atstāt lēmuma projektu sākotnējā redakcijā.

V.Kononovs iebilst un jautā, vai deputāti var balsot par lēmuma projektu bez kandidātiem?

I.Prelatovs precizē, ka no sākuma deputāti balsos par priekšlikumiem, pēc tam par kandidātiem un pēc tam par kopējo lēmuma projektu.

V.Kononovs jautā, kā deputāti tagad var balsot, ja lēmuma projektā nav kandidātu?

A.Broks norāda, ka iepriekš tika izvirzīti kandidāti J.Lāčplēsis, L.Jankovska un V.Kononovs.

A.Elksniņš jautā, vai pēc balsošanas par A.Broka priekšlikumu, atstāt lēmuma projektu nemainītu, deputāti balsos par citiem priekšlikumiem?

I.Prelatovs atbild, ka deputāti nobalsos par priekšlikumiem izteiktajā secībā pēc kārtas un lūdz deputātu balsot par A.Broka priekšlikumu.

A.Elksniņš, A.Gržibovskis, V.Kononovs, N.Kožanova, M.Lavrenovs nepiedalās lēmuma pieņemšanā.

Atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – 0, ATTURAS – 0, **Daugavpils pilsētas dome nolemj:**

Atbalstīt priekšlikumu un atbalstīt lēmuma projektu sagatavotā redakcijā.

V.Kononovs jautā, par ko deputāti tikko nobalsoja?

I.Prelatovs atbild, ka deputāti nobalsoja negrozīt lēmuma projektu un lūdz balsot par A.Elksniņa priekšlikumiem.

A.Elksniņš jautā, kā deputāti var balsot par maniem priekšlikumiem, ja viņi nobalsoja neko negrozīt?

I.Prelatovs atbild, ka deputāti balso pēc kārtas par katru izteikto priekšlikumu, un lūdz balsot par A.Elksniņa pirmo priekšlikumu 1.punktā svītrot vārdu un uzvārdu O.Dušķeviča.

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 7 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs), ATTURAS – 1 (H.Soldatjonoka), **Daugavpils pilsētas dome nolemj:**

Neatbalstīt priekšlikumu.

Sēdes vadītājs I.Prelatovs lūdz deputātus balsot par A.Elksniņa otro priekšlikumu grozīt lēmuma projekta 2.punktu un izteikt to šādā redakcijā:

“2. Izveidot komisiju šādā sastāvā (turpmāk- Komisija):\_\_\_\_, kurai uzdot izvērtēt PAS “Daugavpils siltumtīkli” padomes, Domes kapitāldaļuturētāja un Domes rīcību projekta realizēšanas laikā”.

M.Dmitrijeva jautā J.Oļenovam, vai Dome var izvērtēt kapitālsabiedrības padomes rīcību?

J.Oļenovs atbild, ka Dome ir kapitāldaļu turētājs, bet Domes izpilddirektors ir kapitāldaļu turētāju pārstāvis.

A.Elksniņš precizē un izsaka priekšlikumu izteikt 2.punktu šādā redakcijā:

“2. Izveidot komisiju šādā sastāvā (turpmāk- Komisija):\_\_\_\_, kurai uzdot izvērtēt Domes (domes deputātu), kapitāldaļu turētāja pārstāvju un PAS “Daugavpils siltumtīkli” padomes rīcību projekta realizēšanas laikā”.

Sēdes vadītājs I.Prelatovs lūdz balsot par A.Elksniņa priekšlikumu.

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), ATTURAS – 0, **Daugavpils pilsētas dome nolemj:**

Neatbalstīt priekšlikumu.

Sēdes vadītājs I.Prelatovs lūdz balsot par A.Elksniņa trešo priekšlikumu, lēmuma projekta 3.punktu izteikt šādā redakcijā:

“3. Komisijai sniegt atbildes uz šādiem jautājumiem:...”

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), ATTURAS – 0, **Daugavpils pilsētas dome nolemj:**

Neatbalstīt priekšlikumu.

I.Prelatovs lūdz precizēt A.Elksniņa ceturto priekšlikumu.

V.Kononovs uzskata, ka vajag sagatavot ziņojumu vismaz viena mēneša laikā.

Sēdes vadītājs I.Prelatovs lūdz deputātus balsot par priekšlikumu, pagarināt termiņu līdz vienam mēnesim.

Atklāti balsojot: PAR – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 6 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis), ATTURAS – 2 (I.Prelatovs, H.Soldatjonoka), **Daugavpils pilsētas dome nolemj:**

Neatbalstīt priekšlikumu.

Sēdes vadītājs lūdz deputātus balsot par L.Jankovskas kandidatūru.

Atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Atbalstīt L.Jankovskas kandidatūru.

Sēdes vadītājs lūdz deputātus balsot par V.Kononova kandidatūru.

Atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

Atbalstīt V.Kononova kandidatūru.

Sēdes vadītājs lūdz deputātus balsot par J.Lāčplēša kandidatūru.

Atklāti balsojot: PAR – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka), PRET – 0, ATTURAS – 5 (A.Elksniņš, A.Gržibovskis, V.Kononovs, N.Kožanova, M.Lavrenovs), **Daugavpils pilsētas dome nolemj:**

Atbalstīt J.Lāčplēša kandidatūru.

Sēdes vadītājs lūdz deputātus balsot par kopējo lēmuma projektu.

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 1.panta pirmās daļas 14.punkta b) apakšpunktu, kas nosaka, ka publiskas personas augstākā lēmējinstitūcija attiecībā uz pašvaldības kapitāla daļu un kapitālsabiedrību pārvaldību ir pašvaldības dome, vadoties no šī likuma 107.panta otrās daļas 1.punkta, kas nosaka, ka padomes uzdevums ir ievēlēt un atsaukt valdes priekšsēdētāju un valdes locekļus, Komerclikuma 169.panta pirmo daļu, kura nosaka, ka valdes un padomes loceklim savi pienākumi jāpilda kā krietnam un rūpīgam saimniekam, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Domes izpilddirektorei S.Šņepstei - uzdot PAS “Daugavpils siltumtīkli” padomei izvērtēt PAS “Daugavpils siltumtīkli” valdes locekles O.Dušķevičas rīcību projekta Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu” (turpmāk- Projekts) īstenošanā, t.sk., iespējamo zaudējumu nodarīšanu kapitālsabiedrībai. Sniegt vērtējumu, vai O.Dusķevičas rīcība atbilst krietna un rūpīga saimnieka rīcībai, nepieciešamības gadījumā pieņemt lēmumu atbilstoši savai kompetencei un līdz 2020.gada 24.novembrim sagatavot ziņojumu Daugavpils pilsētas domei par O.Dušķevičas rīcības izvērtēšanas rezultātiem.
2. Izveidot komisiju šādā sastāvā (turpmāk- Komisija):

L.Jankovska,

V.Kononovs,

J.Lāčplēsis,

kurai uzdot izvērtēt Domes izpilddirektores S.Šņepstes rīcību Projekta realizēšanas gaitā un šai sakarā viņas atbilstību ieņemamajam amatam.

1. Domes izpilddirektorei S.Šņepstei sniegt Komisijai atbildes uz šādiem jautājumiem:

3.1.Vai Projekts tiks realizēts ar ES fondu līdzfinansējumu? Ja nē, tad kādi būs Projekta finansēšanas avoti?

3.2. Kādas izmaiņas ir veiktas būvprojektā?

3.3. Vai veiktās izmaiņas ir pamatotas un ir saskaņotas normatīvajos aktos noteiktajā kārtībā? Vai Projekta realizācija, nesaskaņojot veiktās izmaiņas, ir tiesiska?

4. Apstiprināt Komisijas nolikumu (pielikumā).

Pielikumā: Domes izpilddirektores S.Šņepstes rīcības projekta Nr.4.3.1.0/17/A/060

“Siltumcentrāles Nr.3 siltumavota pārbūve ar iekārtu uz atjaunojamiem

energoresursiem uzstādīšanu” īstenošanā izvērtēšanas komisijas nolikums.

V.Kononovs izsaka viedokli par balsošanas motīviem.

Sēdi slēdz plkst. 15.00

Sēdes vadītājs:

Domes priekšsēdētājs I.Prelatovs

Protokoliste  I.Zraževska